تورکییه، قوزئی قیبریس تورک جمهوریتینین قیبریس آداسی اطرافین‌داکی هیدروکربن رزرولرینین کشفی و ایشلنیلمه‌سینه قارشی روم طرفینه سوندوغو یئنی امکداش‌لیق تکلیفینه تام دستک وئردی.
خاریجی ایشلر باخانلیغیندان وئریلن یازی‌لی آچیقلامادا، قوزئی قیبریس تورک جمهوریتی پرزیدنتی مصطفی آکینجینین بیرلشمیش میللتلر واسطه‌سیله قیبریس روم طرفینه سوندوغو یئنی ایش‌بیرلیگی تکلیفینین ممنونیتله قارشیلاندیغی و تکلیفه تام دستک وئریلدیگینی بیلدیریلدی.
تکلیف‌ده، قیبریس تورکلرینین و قیبریسلی روملارین، آدانین ائشید اورتاقلاری اولاراق، ائشید حاقلارا صاحب اولدوقلاری هیدروکربن رزرولری مسئله‌سین‌ده، گلیر پایلاشیمی داخیل امکداش‌لیق ائتمه‌لرینی و بو قایناقلاردان ائش زامان‌لی اولاراق بیرلیک‌ده ایستیفاده ائتمه‌لرینین اؤن گؤرولدوغو بیلدیریلن آچیقلامادا، بونلار قید ائدیلدی:
"قبولو حالین‌دا بو تکلیف، ایکی طرف آراسین‌دا یئنی بیر امکداش‌لیق دؤورو باشلایاجاق، بؤلگه‌سل باریش، ثابت‌لیک و امکداشلیغین گلیشمه‌سینه کؤمک ائد‌جک و قیبریس سورونونون حلی اوچون ده ال‌وئریش‌لی زمین یاراداجاقدیر. بو سببله، بیرلشمیش میللتلر و آوروپا بیرلیگی داخیل باغلی بوتون طرفلره و خصوصاً ضامن اؤلکه‌لره، بو اؤنملی فورصتی قدگرلندیرمه‌لری، سؤزوگئدن ایش بیرلیگی تکلیفینه دستک وئرمه‌لری و آداداکی ایکی طرفی هیدروکربن رزرولری قونوسوندا امکداشلیغا تشویق ائتمه‌لری چاغریسی ائدیریک".
آچیقلامادا، تورکییه‌نین دوغو آغ دنیزده اؤز حاقلارینین یانی سیرا قیبریس تورکلرینین آدانین طبیعی رزرولری اوزرین‌ده‌کی برابر حاقلارینی قوروماق مسئله‌سین‌ده‌کی عزمینین تام اولدوغو وورغولاندی.
